SK Úradný vestník Európskej únie C 144/1

SPRÁVA O ROZPOČTOVOM A FINANČNOM HOSPODÁRENÍ ZA ROZPOČTOVÝ ROK 2008

(2009/C 144/01)

OBSAH

Správa o rozpočtovom a finančnom hospodárení za rozpočtový rok 2008

1. Úvod

2. Celkový prehľad plnenia rozpočtu za rok 2008

3. Plnenie rozpočtu za rok 2008 po jednotlivých kapitolách

Prílohy – Tabuľky o plnení rozpočtu za rozpočtový rok 2008

Príloha I: Presuny rozpočtových prostriedkov uskutočnené v roku 2008 v rámci ustanovení článkov 22 a 24 nariadenia o rozpočtových pravidlách

Príloha II: Porovnanie plnenia príjmov v roku 2008 vo vzťahu k roku 2007 po jednotlivých kapitolách

Príloha III: Plnenie rozpočtu v oblasti príjmov po jednotlivých hlavách

Príloha IV: Porovnanie využitia finančných prostriedkov v roku 2008 vo vzťahu k roku 2007 po jednotlivých kapitolách

Príloha V: Využitie rozpočtových prostriedkov po jednotlivých hlavách

Príloha VI: Podrobné využitie rozpočtových prostriedkov v roku 2008 – index 1 a 4

Správa o rozpočtovom a finančnom hospodárení za rozpočtový rok 2008

1. ÚVOD

Táto správa, ktorá sa v súlade s článkom 122 nariadenia o rozpočtových pravidlách a článkom 185 vykonávacích pravidiel prikladá k účtom Súdneho dvora za rok 2008, zohľadňuje najmä mieru využitia finančných prostriedkov. Poskytuje aj súhrnnú informáciu o presunoch rozpočtových prostriedkov medzi rôznymi rozpočtovými položkami uskutočnených v priebehu rozpočtového roku 2008.

Kapitola 2 tejto správy uvádza celkový prehľad plnenia rozpočtu za rok 2008 a kapitola 3 skúma detailnejšie vývoj rozpočtových položiek po jednotlivých kapitolách.

V prílohách sa nakoniec nachádzajú v číselných tabuľkách podrobné informácie týkajúce sa predmetného plnenia rozpočtu za rok 2008.

Pokiaľ ide o súdnu činnosť ako takú, treba odkázať na výročnú správu Súdneho dvora za rok 2008 na internetovej stránke Curia (http://curia.europa.eu), kde sa nachádzajú podrobné informácie a štatistiky týkajúce sa súdnej činnosti Súdneho dvora, Súdu prvého stupňa a Súdu pre verejnú službu.

2. CELKOVÝ PREHĽAD PLNENIA ROZPOČTU ZA ROK 2008

2.1. Príjmy

Odhadované príjmy Súdneho dvora za rozpočtový rok 2008 dosahovali výšku 36 539 000 EUR.

Z nižšie uvedenej tabuľky 1 vyplýva, že nároky, ktoré vznikli počas rozpočtového roku 2008, predstavujú sumu38 785 961 EUR a sú o 6,15 % vyššie ako odhadované príjmy (1).

Tabuľka 1

Odhadované príjmy a vzniknuté nároky

(v eurách) Hlava Odhadované príjmy za rok 2008 Nároky vzniknuté v roku 2008 % podiel z celkových príjmov 4. Príjmy od osôb pracujúcich pre inštitúcie a iné agentúry Spoločenstva 36 439 000,00 37 644 913,84 97,06 5. Príjmy z administratívnej činnosti inštitúcie 90 000,00 1 112 497,04 2,87 9. Rôzne príjmy 10 000,00 28 551,00 0,07 Spolu 36 539 000,00 38 785 961,88 100,00 % 100 % 106,15 %

Je potrebné poznamenať, že vzniknuté príjmy alebo nároky hlavy 4 (predovšetkým zrážky z odmien členov a zamestnancov v podobe daní a príspevkov na sociálne zabezpečenie) predstavujú veľmi vysoký podiel na celkových príjmoch (97,06 %), pričom príjmy hláv 5 a 9 (predovšetkým výnos z predaja publikácií, náhrady poistného, náhrady telekomunikačných služieb a finančné výnosy) predstavujú iba menej ako 3 %.

Prílohy II a III poskytujú doplňujúce číselné informácie o celkovom toku príjmov (prenesené príjmy alebo nároky, vzniknuté príjmy alebo nároky a vybrané príjmy alebo nároky).

Treba uviesť, že získané príjmy (38 737 467 EUR) predstavujú 99,88 % nárokov vzniknutých v roku 2008 (99,18 % v roku 2007).

Pokiaľ ide o príjmy z nárokov prenesených z predchádzajúceho rozpočtového roku, nižšie uvedená tabuľka 2 ukazuje, že príjmy hlavy 4 predstavujú, ako je to v prípade príjmov počas rozpočtového roku, najväčšiu časť celkových príjmov z prenesených nárokov (93,83 %). Sumy, ktoré sa majú v rámci hlavy 4 uhradiť, zodpovedajú najmä sumám, ktoré majú uhradiť vnútroštátne orgány dôchodkového zabezpečenia v rámci prevodov nárokov na dôchodok.

Tabuľka 2

Príjmy z prenesených nárokov

(v eurách) Hlava Prenosy z roku 2007 do roku 2008 Príjmy z prenesených nárokov % podiel z celkových príjmov 4. Príjmy od osôb pracujúcich pre inštitúcie a iné agentúry Spoločenstva 308 417,42 272 608,32 93,83 5. Príjmy z administratívnej činnosti inštitúcie 19 182,76 17 917,35 6,17 9. Rôzne príjmy 0,00 0,00 0,00 Spolu 327 600,18 290 525,67 100,00 % 100 % 88,68 %

2.2. Výdavky

2.2.1. Prostriedky rozpočtového roku

Finančné prostriedky rozpočtu Súdneho dvora na rozpočtový rok 2008 predstavujú sumu 294 077 591 EUR.

Z nižšie uvedenej tabuľky 3 vyplýva, že plnenie rozpočtu za rok 2008 dosiahlo290 385 281 EUR a zodpovedá veľmi vysokej miere využitia konečných rozpočtových prostriedkov vo výške 98,74 %, čo predstavuje zlepšenie oproti predchádzajúcemu roku (97,40 % v roku 2007).

Rovnako je potrebné poznamenať, že tak ako v predchádzajúcich rokoch viac ako tri štvrtiny rozpočtu Súdneho dvora tvoria výdavky na zamestnancov (75,30 % v roku 2008).

Tabuľka 3

Viazané rozpočtové prostriedky rozpočtového roku

(v eurách) Hlava Prostriedky rozpočtového roku 2008 Záväzky rozpočtového roku 2008 % podiel z celkových výdavkov 1. Osoby pracujúce pre inštitúciu 222 070 742,00 218 656 267,51 75,30 2. Budovy, hnuteľný majetok, vybavenie a rôzne prevádzkové výdavky 71 970 249,00 71 717 563,28 24,70 3. Výdavky v súvislosti s plnením osobitných úloh inštitúcie 36 600,00 11 450,27 — 10. Ostatné výdavky 0,00 0,00 — Spolu 294 077 591,00 290 385 281,06 100,00 % 100 % 98,74 %

Prílohy IV, V a VI poskytujú doplňujúce číselné informácie o využití prostriedkov rozpočtového roku 2008 (porovnanie s rokom 2007, mieru celkového využitia a podrobné využitie každej rozpočtovej položky).

2.2.2. Prenesené rozpočtové prostriedky

Nižšie uvedená tabuľka 4 ukazuje, že prostriedky prenesené z rozpočtového roku 2007 do rozpočtového roku 2008, ktorých celková výška predstavuje 12 919 099 EUR, sa z väčšej časti využili (91,42 % v roku 2008 oproti miere využitia prostriedkov prenesených z rozpočtového roku 2006 do rozpočtového roku 2007 vo výške 87,53 % v roku 2007).

Tabuľka 4

Využitie prenesených prostriedkov

(v eurách) Hlava Prenos prostriedkov z roka 2007 do roka 2008 Platby uskutočnené z prenesených prostriedkov Zrušenia 1. Osoby pracujúce pre inštitúciu 3 544 641,35 2 980 571,66 564 069,69 2. Budovy, hnuteľný majetok, vybavenie a rôzne prevádzkové výdavky 9 372 458,01 8 828 072,58 544 385,43 3. Výdavky v súvislosti s plnením osobitných úloh inštitúcie 2 000,00 2 000,00 0,00 10. Ostatné výdavky 0,00 0,00 0,00 Spolu 12 919 099,36 11 810 644,24 1 108 455,12 % 100 % 91,42 % 8,58 %

Prílohy V a VI poskytujú doplňujúce číselné informácie o využití prostriedkov prenesených z rozpočtového roku 2007 do rozpočtového roku 2008 (mieru celkového využitia a podrobné využitie každej rozpočtovej položky).

2.2.3. Presuny rozpočtových prostriedkov

Počas rozpočtového roku 2008 Súdny dvor uskutočnil 18 rozpočtových presunov v súlade s článkami 22 a 24 nariadenia o rozpočtových pravidlách v celkovej výške 10 931 540 EUR, čo je značne menej v porovnaní s výškou prevodov rovnakého druhu uskutočnených v roku 2007 (17 prevodov v celkovej výške 14 831 500 EUR).

V súlade s ustanoveniami článku 22 ods. 2 a článku 24 ods. 2, 3 a 4 nariadenia o rozpočtových pravidlách bolo 8 presunov rozpočtových prostriedkov oznámených rozpočtovému orgánu. Tieto prevody dosiahli výšku8 695 500 EUR a zodpovedajú 80 % celkového objemu presunov v rozpočtovom roku.

Okrem toho sa uskutočnilo 10 presunov v rámci jednotlivých článkov, ktoré sa v súlade s článkom 22 ods. 4 nariadenia o rozpočtových pravidlách neoznamujú rozpočtovému orgánu a ktoré dosiahli celkovú výšku 2 236 040 EUR, čo zodpovedá 20 % celkového objemu presunov v rozpočtovom roku.

Príloha I uvádza podrobnosti o všetkých týchto prevodoch rozpočtových prostriedkov a dotknutých rozpočtových položkách.

3. PLNENIE ROZPOČTU ZA ROK 2008 PO JEDNOTLIVÝCH KAPITOLÁCH

3.1. HLAVA 1 – Osoby pracujúce pre inštitúciu

Ako vyplýva z nižšie uvedenej tabuľky 5, konečný rozpočet hlavy 1 za rozpočtový rok 2008 dosahuje výšku222 070 742 EUR a predstavuje skoro 76 % z celkového rozpočtu Súdneho dvora. Tieto prostriedky sa využili vo výške 218 656 267 EUR, čo predstavuje náležite vysokú mieru využitia vo výške 98,46 % (oproti 96,89 % v roku 2007). Výdavky tejto hlavy sa oproti roku 2007 zvýšili o 6,03 %.

Tabuľka 5

Využitie prostriedkov rozpočtového roku

(v eurách) Hlava 1 Prostriedky rozpočtového roku 2008 Záväzky rozpočtového roku 2008 % podiel plnenia 1 0. Členovia inštitúcie 28 824 623,00 28 131 683,65 97,60 1 2. Úradníci a dočasní zamestnanci 174 905 500,00 172 675 432,74 98,72 1 4. Ostatní zamestnanci a externé služby 14 396 460,00 13 964 180,16 97,00 1 6. Iné výdavky týkajúce sa osôb pracujúcich pre inštitúciu 3 944 159,00 3 884 970,96 98,50 Spolu 222 070 742,00 218 656 267,51 98,46

3.1.1. Kapitola 1 0 – Členovia inštitúcie

Z konečnej sumy rozpočtových prostriedkov tejto kapitoly vo výške28 824 623 EUR sa využilo 28 131 683 EUR, čo predstavuje vysokú mieru využitia vo výške 97,60 % a výrazné zlepšenie v porovnaní s rozpočtovým rokom 2007 (93,91 %).

Treba uviesť, že veľká časť rozpočtových prostriedkov požadovaných pre kapitolu 1 0 na rozpočtový rok 2008 bola stanovená na základe miery úpravy odmien na 2,2 %, zatiaľ čo skutočná úprava stanovená v decembri 2007 predstavovala len 1,4 %. Tento rozdiel predstavujúci 0,8 % umožnil úsporu rozpočtových prostriedkov oproti pôvodným predpokladom.

Okrem toho došlo k určitým úsporám v rozpočtových položkách súvisiacich so štatutárnymi výdavkami týkajúcimi sa obmien členov všetkých troch súdov (dočasné príspevky, nároky spojené s nástupom do funkcie, preložením a skončením výkonu funkcií). Také odlišnosti vyplývajú z bežného procesu prípravy rozpočtu, ktorý vyžaduje, aby odhady obmeny členov boli vypracované v značnom predstihu (približne rok a pol pred dátumom obnovy), pričom ide o opatrné predpoklady, zatiaľ čo skutočná obmena členov je v nadväznosti na to výsledkom rozhodnutí členských štátov a zároveň individuálnych rozhodnutí členov súdov.

Takisto bolo možné uskutočniť určité zmeny v pôvodne pridelených rozpočtových prostriedkoch tejto kapitoly a tieto zmeny sú podrobne uvedené v prílohe I. Okrem interného zvýšenia v kapitole 1 0 (článok 1 0 3 „Dôchodky“ z dôvodu nepredvídaných odchodov členov, ktorí požiadali o odchod do dôchodku) prevody financovali len položku 2 0 0 1 „Lízing nehnuteľností“ hlavy 2 (pozri nižšie uvedené vysvetlenia týkajúce sa rozpočtových prostriedkov kapitoly 2 0 „Budovy a súvisiace náklady“).

3.1.2. Kapitola 1 2 – Úradníci a dočasní zamestnanci

Z konečnej sumy finančných prostriedkov tejto kapitoly vo výške174 905 500 EUR sa využilo 172 675 432 EUR, čo predstavuje vysokú mieru využitia 98,72 % a výrazné zlepšenie v porovnaní s rozpočtovým rokom 2007 (97,68 %).

Tieto dobré výsledky sú dôsledkom veľmi aktívnej politiky prijímania do zamestnania všetkými službami Súdneho dvora. Miera obsadenia pracovných miest, ktoré boli pridelené pri rozšírení v roku 2004, je uspokojivá a takisto veľmi povzbudivá, pokiaľ ide o pracovné miesta v rámci posledného rozšírenia EUR 2. So zahrnutím pracovných miest mimo rozšírenia miera obsadenosti pracovných miest dosahuje k 31. decembru 2008 výšku 98 %, čo je veľmi vysoký podiel, ak sa vezme do úvahy obvyklá fluktuácia zamestnancov.

V kapitole 1 2 napriek tomu došlo k určitým úsporám rozpočtových prostriedkov, ktoré možno vysvetliť nasledujúcimi dôvodmi:

— prostriedky požadované pre dotknuté položky odmien a s nimi súvisiace náklady na rozpočtový rok 2008 sa odhadovali na základe miery zvýšenia odmien na 2,2 %, zatiaľ čo skutočné zvýšenie stanovené v decembri 2007 dosahovalo len 1,4 %. Za celý rok tak došlo k úspore na odmenách,

— rytmus prijímania do zamestnania bol pomalší, než sa predpokladalo, a určité ťažkosti v súvislosti s prijímaním do zamestnania pre špecifické kvalifikácie (výpočtoví technici a tlmočníci) pretrvávali.

Treba zdôrazniť, že zistený prebytok je relatívne veľmi malý, ak sa vezme do úvahy jednak celkový objem kapitoly 1 2 (približne 60 % celkového rozpočtu Súdneho dvora) a jednak ťažkosti spojené s rozpočtovými odhadmi, ktoré sa vypracúvajú približne 12 mesiacov vopred na základe niektorých parametrov odhadu, ktoré sú len predbežné (miera zvýšenia odmien, miera inflácie, rytmus prijímania do zamestnania alebo prirodzená fluktuácia zamestnancov …). Trvalé úsilie Súdneho dvora v posledných rokoch (v zmysle kvality jeho odhadov a ročnej rozpočtovej správy) napokon umožnilo znížiť vykazované prebytky, pričom táto tendencia je potvrdená aj na rok 2008.

Takisto bolo možné uskutočniť určité zmeny v počiatočnom pridelení rozpočtových prostriedkov tejto kapitoly a tieto zmeny sú podrobne uvedené v prílohe I. Okrem interného zvýšenia v kapitole (položka 1 2 0 4 „Nároky spojené s nástupom do služobného pomeru, s preložením a so skončením služobného pomeru“) prevody rozpočtových prostriedkov umožnili podstatné zvýšenie položky 2 0 0 1 „Lízing nehnuteľností“ a malé zvýšenie položky 1 6 1 2 „Odborné vzdelávanie“, položky 2 1 0 0 „Nákup, práce, prevádzka a správa zariadení a počítačového programového vybavenia“ a položky 2 1 0 2 „Externé služby v súvislosti s prevádzkovaním, realizáciou a správou počítačových programových vybavení a systémov“ (príslušné vysvetlenia sú uvedené nižšie v rámci jednotlivých dotknutých rozpočtových kapitol).

3.1.3. Kapitola 1 4 – Ostatní zamestnanci a externé služby

Všeobecne z konečnej sumy finančných prostriedkov tejto kapitoly vo výške14 396 460 EUR sa využilo 13 964 180 EUR, čo predstavuje vysokú mieru využitia vo výške 97 % a výrazný nárast v porovnaní s rozpočtovým rokom 2007 (93,94 %).

Dve položky z tejto kapitoly predstavujú viac ako 93 % konečných finančných prostriedkov. Ide o položku 1 4 0 0 „Ostatní zamestnanci“, ktorej miera využitia je veľmi vysoká a dosahuje 99,73 % (98,83 % v roku 2007), a položku 1 4 0 6 „Externé služby v jazykovej oblasti“, ktorej miera využitia dosiahla 96,98 %, čo je výrazné zvýšenie oproti rozpočtovému roku 2007 (93,54 %). V tejto poslednej uvedenej oblasti, ktorá zahŕňa zároveň externé prekladateľské a tlmočnícke služby nevyhnutné na riadne fungovanie súdnej činnosti, sa zvýšené využitie rozpočtových prostriedkov vysvetľuje hlavne nárastom súdnej činnosti, ale takisto čiastočne špecifickými ťažkosťami s prijímaním tlmočníkov do zamestnania z dôvodu nedostatočných zoznamov úspešných uchádzačov z výberových konaní.

3.1.4. Kapitola 1 6 – Iné výdavky týkajúce sa osôb pracujúcich pre inštitúciu

Z konečnej sumy finančných prostriedkov tejto kapitoly vo výške3 944 159 EUR sa využilo 3 884 970 EUR, čo predstavuje vysokú mieru využitia vo výške 98,5 % a výrazný nárast v porovnaní s rozpočtovým rokom 2007 (95,19 %).

Dve položky z tejto kapitoly predstavujú viac ako 77 % konečných finančných prostriedkov. Ide o položku 1 6 1 2 „Odborné vzdelávanie“, ktorej miera využitia dosiahla 97,80 %, a položku 1 6 5 4 „Viacúčelové detské centrum“, ktorej miera využitia je 100 %.

Ako vyplýva z prílohy I, prevody uskutočnené z kapitoly 1 2 umožnili zvládnuť nepredvídané potreby v kapitole 1 6.

Predovšetkým je to prípad položky 1 6 1 2 „Odborné vzdelávanie“, ktorá je financovaná kapitolou 1 2 „Úradníci a dočasní zamestnanci“ a ktorú bolo potrebné zvýšiť hlavne na účely zvládnutia nárastu špecializovaného jazykového odborného vzdelávania právnikov lingvistov a tlmočníkov pracujúcich v inštitúcii, ktorý priamo súvisí s rozšírením v roku 2004 a následne aj v roku 2007, ale takisto so zavedením naliehavého prejudiciálneho konania od 1. marca 2008, ktoré zvyšuje požiadavky na jazykové pokrytie. Toto zvýšenie prostriedkov na jazykové odborné vzdelávanie treba chápať vo všeobecnejšom kontexte. V prípade Súdneho dvora, ktorého 50 % zamestnancov pracuje v jazykových službách (prekladateľstvo a tlmočníctvo), ide o dlhodobú investíciu, ktorá inak až dosiaľ umožňovala na maximum obmedziť požiadavky na vytvorenie nových pracovných miest v tejto oblasti.

Ďalej je to prípad položky 1 6 5 4 „Viacúčelové detské centrum“, na ktorú sa v celom rozsahu vzťahuje financovanie v rámci medziinštitucionálnych činností, ktoré spadajú pod správu Európskeho parlamentu, pokiaľ ide o činnosť jaslí a Komisie, pokiaľ ide o činnosť školskej družiny/detského vzdelávacieho strediska. Inštitúcie vykonávajúce príslušnú správu sa museli vyrovnať s veľkým nárastom činností týkajúcich sa starostlivosti o deti (priamo súvisiacich s oboma vlnami rozšírenia), a to vrátane dôsledkov, ktoré z toho vyplývajú v súvislosti s investíciami do infraštruktúry a potrebou špecializovaných externých zamestnancov. Tieto informácie týkajúce sa uvedených nárastov a ich rozpočtových účinkov však pri príprave rozpočtu na rok 2008 ešte neboli k dispozícii, v dôsledku čoho došlo k zvýšeniu rozpočtových prostriedkov o prostriedky z kapitoly 1 2.

3.2. HLAVA 2 – Budovy, hnuteľný majetok, vybavenie a rôzne prevádzkové výdavky

Ako vyplýva z nižšie uvedenej tabuľky 6, konečný rozpočet hlavy 2 za rozpočtový rok 2008 dosahuje výšku 71 970 249 EUR, čo predstavuje takmer štvrtinu celkového rozpočtu Súdneho dvora. Tieto finančné prostriedky sa využili vo výške 71 717 563 EUR, čo zodpovedá veľmi vysokej miere využitia dosahujúcej 99,65 % (99,30 % v roku 2007).

Tabuľka 6

Využitie prostriedkov rozpočtového roku

(v eurách) Hlava 2 Prostriedky rozpočtového roku 2008 Záväzky rozpočtového roku 2008 % podiel z celkových výdavkov 2 0. Budovy a súvisiace náklady 44 881 884,00 44 737 141,23 99,68 2 1. Výpočtová technika, vybavenie a nábytok: nákup, prenájom a údržba 20 165 398,00 20 112 512,05 99,74 2 3. Bežné administratívne výdavky 3 054 265,00 3 029 172,15 99,18 2 5. Zasadnutia a konferencie 728 340,00 704 344,23 96,71 2 7. Informačná činnosť: získavanie, archivovanie, výroba a šírenie 3 140 362,00 3 134 393,62 99,81 SPOLU 71 970 249,00 71 717 563,28 99,65

3.2.1. Kapitola 2 0 – Budovy a súvisiace náklady

Z konečnej sumy finančných prostriedkov tejto kapitoly vo výške44 881 884 EUR sa využilo 44 737 141 EUR, čo predstavuje 99,68 %.

Ako je vysvetlené nižšie, nárast výdavkov tejto kapitoly (15,57 % oproti roku 2007) priamo súvisí s novými investíciami do nehnuteľného majetku.

Konečná suma rozpočtových prostriedkov článku 2 0 0 „Budovy“ a článku 2 0 2 „Výdavky súvisiace s budovami“ predstavuje 76 % (34 168 359 EUR) a 24 % (10 713 525 EUR) z celkových rozpočtových prostriedkov.

Pokiaľ ide o článok 2 0 0, výdavky položky 2 0 0 0 „Nájomné“ predstavujú sumu11 182 459 EUR (miera využitia 100 %) a položky 2 0 0 1 „Lízing nehnuteľností“ sumu21 116 349 EUR (miera využitia 100 %). Výdavky poslednej uvedenej položky sú z väčšej časti určené na preddavky na základe zmlúv podpísaných s luxemburskými orgánmi o prebiehajúcich projektoch v oblasti budov, najmä v súvislosti s projektom budov nového Paláca, ktorý je nevyhnutný vzhľadom na dve nedávne rozšírenia.

Tento posledný uvedený stavebný projekt spočíval v rekonštrukcii pôvodného Paláca, ako aj vo výstavbe prstenca obklopujúceho Palác, dvoch výškových veží a galérie spájajúcej pôvodné a nové budovy. Stavebné a rekonštrukčné práce sa z väčšej časti dokončili v roku 2008, čo umožnilo obsadiť nové budovy členmi a zamestnancami Súdneho dvora v stanovených lehotách.

V záujme riadneho finančného hospodárenia, a ako už bolo uvedené vyššie, prebytky prostriedkov na rozpočtové kapitoly 1 0 a 1 2 (spolu 7 miliónov) mohli byť vyčlenené na dodatočné preddavky okrem už zapísaných preddavkov na tento účel v rozpočte na rok 2008. Takáto rozpočtová operácia tak úplne zodpovedá všeobecným pokynom vydaným oboma zložkami rozpočtového orgánu v súvislosti so stavebnými projektmi inštitúcií Spoločenstva s cieľom obmedziť záťaž týchto projektov pre budúce rozpočty.

Takisto treba uviesť, že prostriedky, ktoré sa uvoľnili v položke 2 0 0 7 „Úpravy priestorov“ (z dôvodu, že v novom Paláci sa neinštalovali niektoré mobilné regály), boli pridelené do položky 2 0 0 8 „Štúdie a technická pomoc súvisiace s projektmi budov“ s cieľom zlepšiť monitorovanie tohto dôležitého stavebného projektu.

Pokiaľ ide o výdavky článku 2 0 2, ide predovšetkým o výdavky na upratovanie a údržbu, spotrebu energií a bezpečnosť a stráženie budov, ktoré dosiahli výšku10 611 632 EUR (miera využitia 99,05 %). Nárast týchto výdavkov súvisí priamo so zvyšovaním počtu zamestnancov a s uvedením nových priestorov do prevádzky.

3.2.2. Kapitola 2 1 – Výpočtová technika, vybavenie a nábytok

Z konečnej sumy rozpočtových prostriedkov tejto kapitoly vo výške20 165 398 EUR sa využilo 20 112 512,05 EUR, čo predstavuje 99,74 %, pričom viac než 90 % týchto prostriedkov je vyčlenených na výdavky na výpočtovú techniku a kancelársky nábytok.

Rovnako ako v prípade kapitoly 2 0 značný nárast výdavkov tejto kapitoly (40,12 % oproti roku 2007) zodpovedá predovšetkým novým investíciám (výpočtová technika a kancelársky nábytok) nevyhnutným na uvedenie nových budov do prevádzky v roku 2008.

Pokiaľ ide o článok 2 1 0 „Zariadenia, prevádzkové výdavky a služby súvisiace s výpočtovou technikou a telekomunikáciami“, bežné zdroje boli rovnako ako v predchádzajúcich rokoch určené na pravidelnú obnovu spotrebného materiálu, údržbu existujúcich systémov, bežné operácie podpory a na nové projekty rozvoja výpočtovej techniky v oblasti súdnej a administratívnej činnosti.

V rámci toho dodatočné rozpočtové prostriedky (345 000 EUR pochádzajúcich z kapitoly 1 2) pridelené do položky 2 1 0 2 „Externé služby na prevádzkovanie, realizáciu a správu počítačových programových vybavení a systémov“ umožnili zvládnuť ťažkosti s prijímaním informatikov do zamestnania využitím externých subdodávateľov v prípade prioritných aplikácií, a to najmä pri zavedení nového naliehavého prejudiciálneho konania od 1. marca 2008, ktorého náklady nebolo možné pri zostavovaní rozpočtu na rok 2008 predvídať.

Nad rámec týchto pravidelných výdavkov bola významná časť prostriedkov článku 2 1 0 (vyše 3 miliónov EUR) vyčlenená, ako sa plánovalo, na úplnú inštaláciu telefonickej a multimediálnej dátovej siete v budovách nového Paláca. Zvýšenie rozpočtových prostriedkov (približne vo výške 300 000 EUR) pochádzajúcich z kapitoly 1 2 a z položky 2 1 0 3 „Telekomunikácie“ umožnilo okrem toho zvýšiť kapacitu a redundanciu digitálnej siete, ako aj integráciu autonómnej bezpečnostnej siete, ktorá nebola zahrnutá v pôvodných špecifikáciách.

Čo sa týka článku 2 1 2 „Nábytok“, ide o sumu mierne prevyšujúcu 3,3 milióna EUR z celkových prostriedkov 3,5 milióna EUR určených na tento článok, ktorá bola podľa odhadov určená na investície v tejto oblasti nevyhnutné na uvedenie nových budov do prevádzky.

3.2.3. Kapitola 2 3 – Bežné administratívne výdavky

Z konečnej sumy finančných prostriedkov tejto kapitoly vo výške3 054 265 EUR sa využilo 3 029 172 EUR, čo predstavuje 99,18 %.

Viac ako 58 % finančných prostriedkov tejto kapitoly je určených na dva druhy výdavkov:

— výdavky článku 2 3 0 „Písacie, kancelárske a iné potreby“, ktoré dosiahli sumu1 162 610,78 EUR (miera využitia 99,85 %),

— a výdavky článku 2 3 6 „Poštovné“, ktoré dosiahli sumu614 991,41 EUR (miera využitia 99,92 %).

Treba poznamenať, že úspory v oblasti spotreby papiera v rámci tejto kapitoly umožnili zvládnuť zvýšenie výdavkov na poštovné.

Pokiaľ ide napokon o článok 2 3 8 „Ostatné administratívne výdavky“, suma takmer 1 milión EUR z celkovej sumy 1,2 milióna EUR rozpočtových prostriedkov zapísaných v tomto článku bola určená v súlade s pôvodnými predpokladmi na výdavky na sťahovanie členov a zamestnancov do nových budov. Uvedená skutočnosť tak vysvetľuje značné zvýšenie rozpočtových prostriedkov kapitoly 2 3 oproti roku 2007 (38,8 %).

3.2.4. Kapitola 2 5 – Zasadnutia a konferencie

Z konečnej sumy finančných prostriedkov tejto kapitoly vo výške728 340 EUR sa využilo 704 344 EUR, čo predstavuje 96,71 % (93,16 % v roku 2007).

Čo sa týka výdavkov tejto kapitoly, v roku 2008 išlo hlavne o výdavky na slávnostné otvorenie budov nového Paláca 4. decembra 2008.

3.2.5. Kapitola 2 7 – Informačná činnosť: získavanie, archivovanie, výroba a šírenie

Z konečnej sumy rozpočtových prostriedkov tejto kapitoly vo výške3 140 362 EUR sa využilo 3 134 393 EUR, čo predstavuje 99,81 % (99,84 % v roku 2007).

Rozpočtové prostriedky tejto kapitoly sú určené na dva druhy výdavkov, ktoré sa v celom rozsahu viažu na súdnu činnosť:

— výdavky článku 2 7 2 „Výdavky na dokumentáciu, knižnicu a archiváciu“, ktoré dosiahli sumu1 067 018 EUR (miera využitia 99,55 %),

— a výdavky článku 2 7 4 „Výroba a šírenie“, ktoré dosiahli sumu2 067 375 EUR (miera využitia 99,95 %).

3.3. HLAVA 3 – Výdavky v súvislosti s plnením osobitných úloh inštitúcie

Kapitola 3 7 – Osobitné výdavky niektorých inštitúcií a orgánov

Medzi konečné rozpočtové prostriedky hlavy 3 patria iba prostriedky kapitoly 3 7 na položku 3 7 1 0 „Súdne výdavky“. Tieto finančné prostriedky predstavovali v rozpočtovom roku 2008 sumu36 600 EUR a využili sa vo výške 11 450 EUR, čo predstavuje mieru využitia 31,28 %.

Ide o výdavky uhrádzané inštitúciou v rámci pomoci súvisiacej s trovami konania, ktoré pokrývajú náklady právneho zastúpenia a iné náklady. Ich odhad je veľmi zložitý z dôvodu, že rozpočtové čerpanie sa každý rok mení.

3.4. HLAVA 10 – Ostatné výdavky

Kapitola 10 0 – Predbežne vyčlenené rozpočtové prostriedky

V rozpočtovom roku 2008 sa na hlavu 10 neurčili žiadne rozpočtové prostriedky.

(1) Tento rozdiel sa zníži na 1,7 %, ak sa zohľadnia účelovo viazané príjmy, ktoré sa môžu znova použiť, ktoré sa v súlade s rozpočtovou praxou v čase zostavovania pôvodného rozpočtu uvádzajú vo forme „p.m.“, ale ktoré sa patrične zohľadnia v tomto istom rozpočte prostredníctvom odpočítania z dotknutých rozpočtových položiek.

PRÍLOHA I Presuny rozpočtových prostriedkov uskutočnené v roku 2008 v rámci ustanovení článkov 22 a 24 nariadenia o rozpočtových pravidlách (v eurách) Číslo presunu Dátum Medzi hlavami Medzi kapitolami Medzi článkami Medzi položkami Z článku alebo položky Do článku alebo položky Presuny predložené rozpočtovému orgánu (v súlade s ustanoveniami článku 22 ods. 2 a článku 24 ods. 2, 3 a 4): 1 18/07/2008 400 000 1 0 2 Dočasné príspevky 1 0 3 Dôchodky 2 18/07/2008 360 000 1 2 0 0 Odmeny a príspevky 1 6 1 2 Odborné vzdelávanie 202 500 1 2 0 0 Odmeny a príspevky 2 1 0 0 Nákup, práce, prevádzka a správa zariadení a počítačového programového vybavenia 345 000 1 2 0 0 Odmeny a príspevky 2 1 0 2 Externé služby na prevádzkovanie, realizáciu a správu počítačových programových vybavení a systémov 3 21/10/2008 50 000 2 3 0 Písacie, kancelárske a iné potreby 2 3 6 Poštovné 4 21/10/2008 250 000 1 2 0 0 Odmeny a príspevky 1 6 5 4 Viacúčelové detské centrum 5 17/12/2008 500 000 1 0 0 2 Nároky spojené s nástupom do funkcie, preložením a skončením výkonu funkcií 2 0 0 1 Lízing nehnuteľností 325 000 1 0 9 Predbežne vyčlenené rozpočtové prostriedky 2 0 0 1 Lízing nehnuteľností 2 645 000 1 2 9 Predbežne vyčlenené rozpočtové prostriedky 2 0 0 1 Lízing nehnuteľností 6 17/12/2008 300 000 1 0 2 Dočasné príspevky 2 0 0 1 Lízing nehnuteľností 109 000 1 0 9 Predbežne vyčlenené rozpočtové prostriedky 2 0 0 1 Lízing nehnuteľností 7 17/12/2008 3 121 000 1 2 0 0 Odmeny a príspevky 2 0 0 1 Lízing nehnuteľností 8 21/11/2008 15 000 2 1 4 Zariadenia a technické inštalácie 2 3 8 Ostatné administratívne výdavky 30 000 2 3 0 Písacie, kancelárske a iné potreby 2 3 8 Ostatné administratívne výdavky 43 000 2 7 4 1 Publikácie všeobecného charakteru 2 3 8 Ostatné administratívne výdavky Medzisúčet 8 695 500 7 547 500 668 000 480 000 0 čo predstavuje 79,55 % celkových presunov Presuny vnútri článkov nepredkladané rozpočtovému orgánu (v súlade s ustanoveniami článku 22 ods. 4): 1 12/03/2008 192 500 2 0 0 7 Úpravy priestorov 2 0 0 8 Štúdie a technická pomoc súvisiace s projektmi budov 2 10/06/2008 100 000 2 1 0 3 Telekomunikácie 2 1 0 0 Nákup, práce, prevádzka a správa zariadení a počítačového programového vybavenia 3 20/06/2008 710 000 1 2 0 0 Odmeny a príspevky 1 2 0 4 Nároky spojené s nástupom do služobného pomeru, s preložením a so skončením služobného pomeru 4 03/11/2008 65 000 2 0 0 0 Nájomné 2 0 0 7 Úpravy priestorov 5 03/11/2008 98 600 2 0 0 0 Nájomné 2 0 0 8 Štúdie a technická pomoc súvisiace s projektmi budov 6 13/11/2008 12 000 1 6 5 0 Lekárska služba 1 6 5 2 Reštaurácie a jedálne 7 08/12/2008 5 000 1 6 1 2 Odborné vzdelávanie 1 6 1 0 Rôzne výdavky na prijímanie zamestnancov do služobného pomeru 8 11/12/2008 48 000 1 4 0 4 Stáže a výmeny zamestnancov 1 4 0 5 Ďalšie externé služby 9 11/12/2008 40 000 1 4 0 4 Stáže a výmeny zamestnancov 1 4 0 0 Ostatní zamestnanci 10 10/12/2008 964 940 2 0 0 0 Nájomné 2 0 0 1 Lízing nehnuteľností Medzisúčet 2 236 040 0 0 0 2 236 040 čo predstavuje 20,45 % celkových presunov Spolu 10 931 540 7 547 500 668 000 480 000 2 236 040

PRÍLOHA II Porovnanie plnenia príjmov v roku 2008 vo vzťahu k roku 2007 po jednotlivých kapitolách (v eurách) Kapitola Názov Nároky vzniknuté v roku 2008 Nároky vzniknuté v roku 2007 Rozdiel Rozdiel v % 4 0 Rôzne dane a odvody 21 613 643,09 20 476 355,55 1 137 287,54 5,55 % 4 1 Príspevky do systému dôchodkového zabezpečenia 16 031 270,75 15 352 667,08 678 603,67 4,42 % Hlava 4 37 644 913,84 35 829 022,63 1 815 891,21 5,07 % 5 0 Výnosy z predaja hnuteľného majetku (nábytok) a nehnuteľného majetku 396 469,07 327 205,19 69 263,88 21,17 % 5 2 Príjmy z investícií alebo poskytnutých pôžičiek, bankové a iné úroky 134 037,41 164 489,23 –30 451,82 –18,51 % 5 5 Príjmy za služby a práce 0,00 0,00 0,00 0,00 % 5 7 Ostatné príspevky a náhrady spojené s administratívnou činnosťou inštitúcie 553 102,52 399 702,32 153 400,20 38,38 % 5 8 Rôzne náhrady 28 888,04 34 799,41 –5 911,37 16,99 % Hlava 5 1 112 497,04 926 196,15 186 300,89 20,12 % 9 0 Rôzne príjmy 28 551,00 170 488,00 – 141 937,00 –83,25 % Hlava 9 28 551,00 170 488,00 – 141 937,00 –83,25 % Celkový súčet 38 785 961,88 36 925 706,78 1 860 255,10 5,04 %

PRÍLOHA III Plnenie rozpočtu v oblasti príjmov po jednotlivých hlavách (v eurách) Hlava Prenosy z roka 2007 do roka 2008 Zmeny v priebehu rozpočtového roku Prenosy z roka 2007 do roka 2008 po opravách Príjmy z prenesených nárokov % Nároky vzniknuté v roku 2008 Príjmy z nárokov vzniknutých v roku 2008 % Prenosy z roka 2008 do roka 2009 (1) (2) (3) = (1) + (2) (4) (4) / (3) (5) (6) (6) / (5) (3) – (4) + (5) – (6) 4 308 417,42 0,00 308 417,42 272 608,32 88,39 % 37 644 913,84 37 631 335,93 99,96 % 49 387,01 5 19 187,76 –5,00 19 182,76 17 917,35 93,40 % 1 112 497,04 1 077 580,49 96,86 % 36 181,96 9 0,00 0,00 0,00 0,00 0 % 28 551,00 28 551,00 100,00 % 0,00 Spolu 327 605,18 –5,00 327 600,18 290 525,67 88,68 % 38 785 961,88 38 737 467,42 99,88 % 85 568,97 HLAVA 4 : Príjmy od osôb pracujúcich pre inštitúcie a iné agentúry Spoločenstva HLAVA 5 : Príjmy z administratívnej činnosti inštitúcie HLAVA 9 : Rôzne príjmy

PRÍLOHA IV Porovnanie využitia finančných prostriedkov v roku 2008 vo vzťahu k roku 2007 po jednotlivých kapitolách (v eurách) Kapitola Názov Záväzky v roku 2008 Záväzky v roku 2007 Rozdiel Rozdiel v % 1 0 Členovia inštitúcie 28 131 683,65 27 224 797,50 906 886,15 3,33 % 1 2 Úradníci a dočasní zamestnanci 172 675 432,74 162 762 848,36 9 912 584,38 6,09 % 1 4 Ostatní zamestnanci a externé služby 13 964 180,16 12 370 922,97 1 593 257,19 12,88 % 1 6 Iné výdavky týkajúce sa osôb pracujúcich pre inštitúciu 3 884 970,96 3 863 815,88 21 155,08 0,55 % Hlava 1 218 656 267,51 206 222 384,71 12 433 882,80 6,03 % 2 0 Budovy a súvisiace náklady 44 737 141,23 38 709 427,33 6 027 713,90 15,57 % 2 1 Výpočtová technika, vybavenie a nábytok: nákup, prenájom a údržba 20 112 512,05 14 353 802,46 5 758 709,59 40,12 % 2 3 Bežné administratívne výdavky 3 029 172,15 2 182 329,99 846 842,16 38,80 % 2 5 Zasadnutia a konferencie 704 344,23 672 545,68 31 798,55 4,73 % 2 7 Informačná činnosť: získavanie, archivovanie, výroba a šírenie 3 134 393,62 3 001 639,37 132 754,25 4,42 % Hlava 2 71 717 563,28 58 919 744,83 12 797 818,45 21,72 % 3 7 Osobitné výdavky niektorých inštitúcií a orgánov 11 450,27 11 762,51 – 312,24 –2,66 % Hlava 3 11 450,27 11 762,51 – 312,24 –2,66 % Celkový súčet 290 385 281,06 265 153 892,05 25 231 389,01 9,52 %

PRÍLOHA V Využitie rozpočtových prostriedkov po jednotlivých hlavách (v eurách) Hlava Prenosy z roka 2007 do roka 2008 Platby z prenesených rozpočtových prostriedkov Zrušenia Prostriedky rozpočtového roku 2008 Záväzky rozpočtového roku 2008 Platby uskutočnené k 31. 12. 2008 Prenosy z roka 2008 do roka 2009 Zrušenia (1) (2) (3) = (1) – (2) (4) (5) (6) (7) = (5) – (6) (8) = (4) – (5) 1 3 544 641,35 2 980 571,66 564 069,69 222 070 742,00 218 656 267,51 214 955 929,32 3 700 338,19 3 414 474,49 2 9 372 458,01 8 828 072,58 544 385,43 71 970 249,00 71 717 563,28 60 800 536,35 10 917 026,93 252 685,72 3 2 000,00 2 000,00 0,00 36 600,00 11 450,27 11 408,27 42,00 25 149,73 10 0,00 0,00 0,00 0,00 0,00 0,00 0,00 0,00 Spolu 12 919 099,36 11 810 644,24 1 108 455,12 294 077 591,00 290 385 281,06 275 767 873,94 14 617 407,12 3 692 309,94 % 100 % 91,42 % 8,58 % 100 % 98,74 % 94,97 % 5,03 % 1,26 % HLAVA 1 : Osoby pracujúce pre inštitúciu HLAVA 2 : Budovy, hnuteľný majetok, vybavenie a rôzne prevádzkové výdavky HLAVA 3 : Výdavky v súvislosti s plnením osobitných úloh inštitúcie HLAVA 10 : Ostatné výdavky